De câteva zile, starea de sănătate a lui Florin Piersic este motiv de îngrijorare pentru întreaga țara. Toți cei care au avut ocazia să lucreze cu el și nu numai i-au transmis marelui actor cele mai frumoase gânduri. Printre cei care au dorit să vorbească despre Florin Piersic s-a numărat și Dan Diaconescu.
Dan Diaconescu este unul dintre cei mai cunoscuți jurnaliști din România. În ciuda evenimentelor negative în care a fost implicat în ultima vreme, acesta continuă să fie activ și să dezbată cele mai arzătoare subiecte ale momentului.
Fără doar și poate, starea de sănătate a lui Florin Piersic este preocuparea multor persoane în ultimele zile. Actorul a fost transferat de la Cluj la București, iar acum cu toții așteaptă vești din partea medicilor.
În fața unui asemenea eveniment, Dan Diaconescu nu a putut rămâne indiferent. Jurnalistul i-a transmis un mesaj lui Florin Piersic. Acesta a folosit cele mai frumoase cuvinte la adresa maestrului și i-a dat chiar și un sfat pentru perioada în care se va simți mai bine.
”Te iubim, Florin Piersic! Dar, te rugăm, Mărgelatule, acum când te întorci iar, las-o mai moale, că oricum ești cel mai tare de la distanță. Te pupă România. Dan Diaconescu știe că Florin Piersic nu e muritor. Florin Piersic e un zeu.”, a scris jurnalistul.
Cazul lui Florin Piersic a stârnit o mulțime de reacții acide la adresa sistemului medical românesc. Inclusiv jurnalistul Victor Ciutacu a vorbit despre lacunele din acest sistem și despre stângăcia cu care a fost tratată întreaga situație.
Aflat la Spitalul ”Foișor”, Florin Piersic a fost vizitat de ministrul Alexandru Rafila. Politicianul a vrut să vadă cum se simte marele actor, dar și să îi arate empatie și să îl asigure că totul va fi bine.
Potrivit spuselor ministrului Rafila, Florin Piersic nu și-a pierdut nicio clipă optimismul, iar starea lui de spirit a fost una bună pe tot parcursul vizitei. Asta i-a dat încredere ministrului că Florin Piersic este un luptător, așa cum îl știe o țară întreagă.
”Am fost la spital, la Florin Piersic. Avea o stare de spirit bună, pozitivă. E încrezător. Nu am avut niciun moment senzația că e speriat.”, a spus Rafila în emisiunea lui Victor Ciutacu, potrivit dcnews.ro.
Reamintim că Florin Piersic a ajuns la spital, în Cluj, pe data de 17 aprilie. Acolo, după ce a fost depistată septicemia, actorului i s-a înlăturat stimulatorul cardiac. După această intervenție, Florin Piersic a fost transferat la București.